
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 29.6.2020 година
 за изменение на Регламент за изпълнение (ЕС) 2015/2447 за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза
 1
 , и по-специално членове 8, 17, 50, 76, 132, 138, 143, 157, 161, 176, 193, 217, 232 и 268 от него,
 като има предвид, че:
 (1)Практическото прилагане на Регламент (ЕС) No 952/2013 („Кодекса“) заедно с Регламент за изпълнение (ЕС) 2015/2447 на Комисията
 2
 показа, че този регламент за изпълнение се нуждае от някои изменения, които да го пригодят по-добре към нуждите на икономическите оператори и митническите администрации и с които да се отразят законодателните промени и развитието във връзка с въвеждането на електронните системи, създадени за целите на Кодекса.
 (2)В своето решение по дело C-661/15
 3
 Съдът на Европейския съюз обяви за невалиден член 145, параграф 3 от Регламент (ЕИО) No 2454/93 на Комисията
 4
 , в който се определя едногодишен срок за вземане предвид на промяната в цената на дефектните стоки за целите на определянето на тяхната митническа стойност. Според Съда въз основа на Митническия кодекс, който е бил приложим към дадения момент
 5
 , длъжникът е можел да получи възстановяване на вносните мита, пропорционално на извършеното на основание на член 145, параграф 2 от Регламент (ЕИО) No 2454/93 намаляване на митническата стойност, до изтичането на тригодишен срок от уведомяването на длъжника за тези мита. С член 145, параграф 3 от Регламент (ЕИО) No 2454/93 обаче тази възможност е ограничена до дванадесетмесечен срок, тъй като промяната на митническата стойност в съответствие с член 145, параграф 2 от посочения регламент е можела да бъде взета предвид само ако промяната на цената е била направена в този дванадесетмесечен срок. Член 145, параграф 3 от Регламент (ЕИО) No 2454/93 е бил в противоречие с член 29 от Митническия кодекс във връзка с член 78 и член 236, параграф 2 от същия кодекс. Съответно той е бил невалиден. Регламенти (ЕИО) No 2913/92 и (ЕИО) No 2454/93 вече не са в сила, но в член 132, буква в) от Регламент за изпълнение (ЕС) 2015/2447 също се определя едногодишен срок за коригиране на митническата стойност на дефектни стоки. Поради това тази буква следва да бъде заличена, за да е ясно, че общият срок от три години, определен в член 121, параграф 1, буква а) от Кодекса, за подаване на заявления за възстановяване или опрощаване на надвзети мита се прилага и по отношение на дефектните стоки. С оглед на правната сигурност и за да се поясни, че едногодишният срок не е следвало никога да бъде прилаган в тези случаи, член 132, буква в) от Регламент за изпълнение (ЕС) 2015/2447 следва да бъде заличен с обратно действие, считано от влизането в сила на